cyanic-selkie/wikianc huggingface dataset:
Tillitsmannen – en håndbok for tillitsvalgte
Første utgave
I første utgivelse av boken bærer den preg av en sterk tilknytning til Arbeiderpartiets politiske prosjekt. Boken er delt inn i ulike kapitler som tar for seg de ulike grenene av politisk fagorganisering. Den går styrets organisering, men også hvordan man best kan drive opplysningsarbeid. Gerhardsen skriver i innledning at boken er en viktig del av arbeidet med å drive organisasjonen fremover.
"Hvis organisasjonsapparatet til enhver tid skal fungere på en tilfredstillende måte, må medlemmene alltid forstå sine plikter og tillitsmennene være ansvarsbevisste, dyktige og pliktoppfyllende. […] Derfor er det av så avgjørende betydning at disse tillitsmenn forstår sine oppgaver. Den første betingelse er selvfølgelig at de har interesse og vilje til å delta i arbeidet. Men det er ikke nok. De må også kjenne de regler som organisasjonsarbeidet skal utføres etter." En viktig del av denne jobben var å fremme arbeiderbevegelsens budskap, og dette ble gjort gjennom opplysningsarbeidet som ble kalt «agitasjon». Gerhardsen vier en stor del av boken til å gå gjennom hvordan en best kan agitere, og få folket med. Det som imidlertid er det viktigste budskapet ved boken er at organisasjonen er kun er et middel for å nå målet om erobre samfunnsmakten og bygge et sosialistisk samfunn.
Senere utgaver
Siden boken ble først utgitt har den gjennomgått store språklige endringer. Undertittelen ble endret til Tillitsmannen: En håndbok for tillitsvalgte i 1988, som også var det året Truls Gerhardsen tok over ansvaret for revideringen. I den siste utgaven fra 2016 så har Finn Graff tegnet en portrettegning av den opprinnelige forfatteren. Tegningen går igjen som en rød tråd i boken, og akkompagneres av opprinnelige sitater fra den første utgaven. Den nyeste utgaven har beholdt mange av temaene som vi finner i utgaven fra 1931. Imidlertid har agitasjonskapittelet blitt tilpasset en ny tid, og går vekk fra dørbanking og store nabolagsmøter. Av tekstlige kuriositeter som er verdt å nevne er kapittelet om «Kommunikasjon, markedsføring og PR» som inneholder et avsnitt om «Fly og luftballonganheng».
Sansai
Sansai er en by og et distrikt i provinsen Chiang Mai i det nordlige Thailand. Befolkningen anslås (2005) til 37 500 innbyggere.
Den ligger noen få kilometer nord for Chiang Mai.
Mae Hong Son
Mae Hong Son er provinshovedstaden i provinsen Mae Hong Son i det nordlige Thailand. Befolkningen anslås (2005) til 9 100.
Byen ligger hele 1 500 moh og er således en av Thailands høyest beliggende. Den ligger i et fjellområdet omgitt av jungel og regnskog. Handelen med Myanmar er viktig for byen, men etterhvert er også turistindustrien blitt av en viss betydning.
Opprinnelig tilhørte byen Lan Na-riket.
Børtveit kraftverk
Børtveit kraftverk er et vannkraftverk ved Jektavik i Stord kommune i Vestland.
Kraftverket ble åpnet i 1920. Maskineriet er fra nyere tid.
Det utnytter et fall på 360 meter fra Svartavatnet i Børtveitelva til sjøen. Svartavatnet reguleres mellom 364 og 343 moh.
Installert effekt er 2,4 MW fra en horisontal peltonturbin. Kraftverket har totalt en midlere årsproduksjon er 9,7 GWh og regnes som et småkraftverk.
Opprinnelig forsynte kraftverket gruvedriften i Litlabø med kraft. Eier er Sunnhordland Kraftlag.
Vestre Aker
Vestre Aker er dels en kirkelig, dels en geografisk og dels en forvaltningsadministrativ betegnelse, med opphav i det historiske kirkelige sognet Vestre Aker som ble etablert i 1861. Vestre Aker har historisk vært et sogn innen Den norske kirke, en betegnelse på den vestre delen av daværende Aker kommune og en egen sognekommune innenfor Aker kommune. I dag er Vestre Aker navnet på en av Oslos bydeler, Bydel Vestre Aker. Vestre Aker bestod opprinnelig av størstedelen av det moderne Oslo vest, men de nøyaktige grensene på de kirkelige og forvaltningsmessige enhetene med navnet har variert betydelig.
Historie
Sognet Vestre Aker ble etablert i 1861 ved at det tidligere sognet Aker ble delt i Østre Aker og Vestre Aker. Vestre Aker, som lå i Aker kommune, grenset på dette tidspunktet i sør til Nesodden (havgrense) og det som den gangen var Oslo, i sør og øst til Østre Aker, i øst til Nittedal og Hakadal i Nittedal, i nord til Lunner i Lunner og i vest til Norderhov i Ringerike og Haslum i Bærum.
Sagene og Uranienborg ble skilt ut som egne sogn i 1880, Ullern i 1906 og Ris og Grefsen i 1937. Andre sogn som har blitt skilt ut fra Vestre Aker er Bakkehaugen, Majorstua, Maridalen, Nordberg, Røa, Skøyen, Sørkedalen og Voksen.
Vestre Aker var også et geografisk begrep utenfor den rent kirkelige sfære, noe som må forstås på bakgrunn av at kirkelige inndelinger historisk også hadde en geografisk og forvaltningsadministrativ karakter. Opprinnelig betegnet Vestre Aker i geografisk sammenheng den vestre del av Aker kommune. I 1906 ble Vestre Aker etablert som en egen sognekommune, dvs. en underkommunal enhet basert på kirkesognets grenser, innenfor Aker kommune.
I 1948 ble Aker kommune og dermed også Vestre Aker sognekommune innlemmet i Oslo. Ved innlemmelsen i Oslo bestod Vestre Aker sognekommune av 201 km² eller nesten halvdelen av Aker kommunes areal, herunder størstedelen av Nordmarka. I dag heter en av Oslos bydeler Bydel Vestre Aker, men denne er langt mindre enn det historiske Vestre Aker med et areal på 16,6 km².
Kirkesognet Vestre Aker opphørte i 2015 da det ble en del av den sammenslåtte Bakkehaugen, Majorstuen og Vestre Aker menighet. Vestre Aker kirke på Ullevål var sognets kirke.
I folketellinger og andre offentlige dokumenter fra før 1948 er ofte Vestre Aker oppgitt som fødested.
Martin H-Son
Lars Martin Hansson (født 6. april 1964) er en svensk trommeslager som tidligere spilte i det norske boogie rock-bandet Backstreet Girls. Han er også med i det engelske punkbandet The Boys. Han har spilt i band som Troublemakers, Rampant Dogs, Full Metal Jacketz, Sune Studs och Grönlandsrockarna og mange fler.
I 2011 begynte Backstreet Girls innspillingen av sitt trettende studioalbum. Martin H-son har også vært i studio og spilt på Backstreet Girls-gitarist Petter Baarlis soloplate.
Martin H-son spilte sin første konsert med The Åsmunds i mai 2012.
Rampant Dogs
Har spilt inn et studioalbum som aldri ble utgitt
Børre Skodvin
Børre Hegdal Skodvin (født 13. april 1960) er en norsk arkitekt. Sammen med Jan Olav Jensen etablerte han arkitektkontoret Jensen & Skodvin Arkitektkontor i 1995. Ved siden av arkitektpraksisen er han instituttleder for arkitektur ved Arkitektur- og designhøgskolen i Oslo.
For sitt arbeid med Mortensrud kirke vant de Grosch-medaljen i 2003 og Houens fonds diplom i 2008. De har også mottatt Jacobprisen og vært nominert til Mies van der Rohe prisen 5 ganger, og ved 3 av disse nominasjonene har de blitt shortlisted.
Plast (by)
Plast (russisk: Пласт) er en by i Tsjeljabinsk oblast i Russland. Den ligger på østsiden av Uralfjellene, 127 km sørvest for Tsjeljabinsk. Innbyggertall: 17 422 (folketelling 2002), 18 880 (folketelling 1989).
På en sjømanns grav
«På en sjømanns grav» er opprinnelig en gammel tysk slager. Den heter i originalversjon «Op Een Zeemannsgraf», og på et skillingstrykk står Johnny Hoes og Georg Falk nevnt. Den fikk en stor renessanse etter krigen, og ble spilt inn på plate over hele Norden, da mest med svensk tekst. I Norge finnes den på platen Frem fra Glemselen kap.12 med Helge Borglund. Der er den norske teksten bearbeidet av Per Johan Skjærstad.
Teksten
bølger ruller der han sluttet sin seilas. På en sjømanns grav der finnes ingen blomster, ingen kjenner veien til hans hvileplass. seile rundt fra vinder og farer, det er for sjømannen givet. Kanskje en natt under stormens kyst, skipet når sin siste havn, en sjømann er klar til sin reises slutt, havet tar alt i sin favn. bølger ruller der han sluttet sin seilas, På en sjømanns grav der finnes ingen blomster, ingen kjenner veien til hans hvileplass.
Buenavista (Agusan del Norte)
Buenavista (Bayan ng Buenavista) er en kommune på Filippinene. Kommunen ligger på øya Mindanao og tilhører provinsen Agusan del Norte. Folkemengden var på 61,614 innbyggere i 2015.
Barangayer
Buenavista er inndelt i 25 barangayer.
Börge Hellström
Börge Hellström (født 25. desember 1957, død 17. februar 2017 i Stockholm) var en svensk forfatter.
Hellström arbeidet med kriminelle og misbrukte barn, og var en av stifterne av organisasjonen Kriminellas Revansch i Samhället. Ifølge ham selv var han tidligere rusmisbruker, og han skal selv ha blitt seksuelt misbrukt som barn.
I 2004 utga Hellström sammen med Anders Roslund kriminalromanen Odjuret som tok opp problematikken omkring pedofili, barnemord og hevndrap. Boken fikk stor oppmerksomhet i hjemlandet og ble belønnet med Skandinaviska Kriminalsällskapets pris Glassnøkkelen. Hellström er siden 2005 forfatter på heltid.
Plast
Plast er et syntetisk materiale (kunststoff) som lages gjennom polymerisasjon. Plast kan formes til fibre eller i filmer, og har mange bruksområder, fra industri til hverdagslige ting som skåler eller klær. Plast ble utviklet på begynnelsen av 1900-tallet, og produksjonsmetodene bedret seg mye utover århundret, særlig etter andre verdenskrig og utviklingen av oljeindustrien.
En metastudie har vist at hvert menneske tar inn rundt hundretusen partikler av mikroplast (svært små plastpartikler) i året.
Bakgrunn
Det er to hovedkategorier av plast: termoplast og herdeplast. Termoplast kjennetegnes ved at den kan formes på nytt ved å varmes opp, mens herdeplast får endelig form når plasten er herdet. All plast er organisk og inneholder karbon. For eksempel er plasten polyeten bygd opp av enheter (monomerer) av molekylet eten – som har kjemisk formel C2H4.
Eksempler på termoplaster:
Termoplast kan deles opp i to hovedtyper: amorfe og delkrystalinske. Eksempler på amorfe termoplaster er: PMMA (akryl), PC (Polykarbonat) og PVC. Eksempler på delkrystalinske termoplaster: PA (Polyamid el. Nylon), PE (Polyetylen) POM (Polyacetal el. Delrin) En hovedregel er at amorfe materialer er lett å lime, er lite bestandige mot løsemidler og er gjennomsiktige mens det motsatte gjelder delkrystalinske.
Eksempler på herdeplast:
Forhistorien
Alt midt på 1800-tallet begynte en å fremstille stoffer med lignende egenskaper som de moderne plaststoffene. Enkelte av dem brukes fortsatt, men er til de fleste formål fortrengt av moderne plaststoffer.
Celluloid
Celluloid (cellulosenitrat) fremstilles av nitrocellulose og kamfer. Utviklet sist på 1860-tallet av John Wesley Hyatt fra New York i USA som erstatningsstoff for elfenben til produksjon av biljardkuler. Det er formbart ved 100 °C og var i den forstand et svært anvendelig plaststoff, egnet til billig masseproduksjon. Det ble brukt til mye av det vi nå bruker plast til: Hårbørster, leketøy, kunstige blomster, filmbase (nitratfilm) osv. Stoffet er imidlertid svært brannfarlig. Det tar fyr ved ca. 150 °C, brenner nærmest eksplosivt og utvikler en meget giftig røyk. Dette viste seg særlig farlig i lokaler hvor store menneskemengder var samlet, f.eks. kinoer, og særlig bruken av nitratfilm førte derfor til en rekke branner med mange omkomne.
I 1930-årene begynte en å erstatte celluloid med mindre brannfarlige plaststoffer, og i løpet av 1950-årene gikk stoffet av bruk til de fleste formål. Men ennå i 1954 viste brannstatistikken at leketøy av celluloid forårsaket fem branner årlig i England og Wales. Og kinofilm lagres i ruller, som igjen legges i lufttette bokser, og under slike forhold blir nitratfilm nedbrutt og etter hvert fullstendig ødelagt hvis den lagres ved romtemperatur. Ødelagt nitratfilm viste seg å kunne selvantenne helt ned til ca. 40 °C. Mange kinoer hadde stuet vekk slik film, til dels i store mengder, for kanskje så å ansette nye kinosjefer eller vaktmestere. Dette har ført til eksplosjoner eller at branner har utviklet seg eksplosivt når flammene har nådd lagrene med gammel film.
Celluloid brukes fortsatt til å fremstille gitarplektre og bordtennisballer. I tillegg har leketøy og andre gjenstander av celluloid fortsatt en viss utbredelse som samlerobjekter.
Ebonitt
Ebonitt er hard gummi, fremstilt ved vulkanisering med relativt store mengder svovel, 20-50 deler pr. 100 deler gummi (mot bare 2-3 deler svovel i vanlig myk gummi). Ebonitt kan nærmest klassifiseres som «herdeplast». Den brukes fortsatt i bl.a. bilbatterikasser og korrosjonsbeskyttende belegg i tanker i kjemisk industri, samt munnstykker på klarinetter og saksofoner.
Bakelitt
Bakelitt er ble først fremstilt i årene 1907–1909 da kjemikeren Leo Hendrik Baekeland lot fenol og formaldehyd kondensere slik at fenolplast ble dannet. Fenolplast er syntetisk, ugiftig og lite brannfarlig. Bakelitt er dyrt å fremstille, men brukes fortsatt bl.a. til laminering og i elektriske apparater og stikkontakter.
Annet
Et japansk forskerteam opplyste i april 2020 at de hadde utviklet et plantebasert plastliknende materiale som løser seg opp i sjøvann.
Plast i Norge
Det brukes rundt 900 000 tonn plast i Norge hvert år. Det to viktigste sektorene er emballasje og bygg, som står for henholdsvis 242 000 og 172 000 tonn hver.
Norsk plastavfall
I Norge kaster vi over 540 000 tonn plast per år.
Plastindustri
Den norske plastindustrien deles inn i tre hovedgrupper:
Råstoffindustrien består både av produsenter av plastråstoff og hjelpestoffer til plastmaterialene. I Norge er det fire betydelige produsenter av plastråstoff:
Lamphun
Lamphun (thai: ลำพูน) er provinshovedstaden i provinsen Lamphun i det nordlige Thailand. Den dekker hele tambon (det lokaladministrative området) Nai Mueang i distriktet Mueang Lamphun. Per 2006 var det en befolkning på 14 030. Lamphun ligger 665 km nord for Bangkok og 19 km sør for Chiang Mai.
Rhythm Is It!
Rhythm Is It! er en tysk dokumentarfilm fra 2004 av Thomas Grube og Enrique Sánchez Lansch.
Handling
I februar 2003 begynner Berliner Philharmoniker og sjefdirigent Simon Rattle med et prosjekt med 250 barn og ungdommer. Ledet av koreografen og dansepedagogen Royston Maldoom skal de oppføre Igor Stravinskijs ballett Le sacre du printemps (Vårofferet). De fleste av danserne har ingen erfaring med dans og klassisk musikk, og må lære å danse til musikkverket på bare seks uker.
Under dokumentaren møter man nærmere tre av ungdommene: Martin, som har vanskeligheter med å slippe andre mennesker inn på seg, den foreldreløse flyktningen Olayinka fra Nigeria, og Maria, som anser seg som lat, men likevel beslutter å fullføre skolen og delta i prosjektet, mens venninnen kort etter dropper ut.
Gjennom felles anstrengelse klarer likevel ungdommene å gjennomføre en imponerende forestilling sammen med Berliner Philharmoniker i Arena Treptow ved Treptower Park.
Kritikeren Axel Brüggemann beskrev filmen som en av de beste filmer som er laget om oppdragelse.
Terrorangrepet i Bosaso 5. februar 2008
'''Terrorangrepet i Bosaso 5. februar 2008' skjedde da to bomber detonerte i et boligområde i Bosaso (også skrevet Boosaaso''), nordøstlige Somalia. 25 etiopiske immigranter ble drept. Sykehuskilder beskrev angrepet som et av de verste noensinne i Somalia.
Bakgrunn
Al Shabaab er en islamsk-inspirert del av Den islamistiske rettsunion i Somalia, som av vestlige etterretningsorganisasjoner, blant annet PST i Norge, anses som en terroristbevegelse.
Etiopiere i Somalia bruker Bosaso som et transitt-punkt for å reise til deres endelige mål i Jemen og videre ved å krysse derfra.
Skader
Mellom 20 og 25 ble drept og mellom 90 og 100 såret. Sykehuskilder beskrev situasjonen som utrolig stygg, der mange ofre hadde mistet armer eller bein i eksplosjonen. Bosasos ordfører ba alle leger og sykepleiere i byen om å komme å hjelpe til med behandlingen.
Ansvar
Den somaliske motstandsgruppen Al Shabaab tok på seg ansvaret for tvillingangrepet. I en melding postet på Internett, skrevet på det somaliske språket, sa al Shabaab at de hadde rettet terrorangrepet mot havnen i Bossaso «etter å ha fått bekreftet at noen etiopiske soldater som slåss i Mogadishu levde der... noen tok med seg sine koner. Dette stedet (i Bossaso) var en plass der etiopiske soldater og soldater fra Puntland gikk for å få underholdning, med syndfulle hendelser og skadelig kultur».
Cueva de los Verdes
Cueva de los Verdes er underjordiske lavagrotter på den spanske øya Lanzarote, en av Kanariøyene. Disse underjordiske grottene eller tunnelene var i tidligere tider urbefolkningens gjemmesteder fra pirater.
Kjølstadgata
Kjølstadgata (1-55, 4-60 ) er en gate mellom Vikersund og Geithus i Modum kommune.
Cueva de los Verdes
Det spanske ordet verde betyr «grønn», men grottenes navn er tatt fra oppdagerens navn, eller familien som bodde nær tunnelen. I 1964 ble de modernisert og det er nå guidede turer for turister. De er blitt utstyrt med elektrisk belysning. Den raffinerte indirekte belysningen ble installert av Jesús Soto, en venn av kunstneren og arkitekten César Manrique. Turen er ca. to kilometer lang og tar mellom 40 og 50 minutter. Under besøkene spilles gjerne gregoriansk sang fra høyttalere.
Kjølstadgata
Kjølstadgata er en sidevei til Geithusveien, vestover fra denne. Den går under Riksvei 350, og ender opp på vestsiden av riksveien, der den går over i Brunesveien.
Cueva de los Verdes
Cueva de los Verdes er en av de lengste vulkanske tunnelene i hele verden, og er som Jameos del Agua del av et seks kilometer langt lavarør som ble dannet om lag 1000 år f.Kr., da vulkanen Montaña La Corona hadde utbrudd.
Kjølstadgata
Gata ligger cirka 73 meter over havet ved avkjøringen fra Geithusveien
Promecoptera
Promecoptera er en slekt av biller i underfamilien Platyninae i familien løpebiller.
Chiang Rai
Chiang Rai (เชียงราย) er provinshovedstaden i provinsen Chiang Rai i det nordlige Thailand. Befolkningen anslås (2005) til 78 800.
Byen ble grunnlagt av kong Mengrai i 1262 og var Lannathai-kongedømmets første hovedstad, før den kort tid etter ble lagt til Chiang Mai lenger sør. I 1432 dukket "smaragdbuddhaen" (i virkeligheten er den ikke en smaragd, men av jade), Thailands mest skattede religiøse fremstilling, opp i Chiang Rai da et lyn slo ned i Wat Phra Kaew-tempelet slik at et stuccodekke ble avdekket.
Costa Rica under Vinter-OL 1980
Costa Rica under Vinter-OL 1980. Én mannlig sportsutøver fra Costa Rica deltok i alpint under Vinter-OL 1980 i Lake Placid i USA. Costa Rica, som deltok for første gang i et vinter-OL, vant ingen medaljer. Beste plassering var en 41.-plass i utfor for menn.
Bunawan
Bunawan (Bayan ng Bunawan) er en kommune på Filippinene. Kommunen ligger på øya Mindanao og tilhører provinsen Agusan del Sur. Folkemengden vat på 45,151 innbyggere i 2015.
Bunawan er inndelt i 10 barangayer.
Nordjyllands Politi
Nordjyllands Politi er en politikrets i Danmark som dekker ni kommuner: Mariagerfjord, Vesthimmerland, Rebild, Aalborg, Brønderslev, Jammerbugt, Hjørring, Læsø og Frederikshavn.
Med et areal på ca. 7 000 km² er det Danmarks nest største politikrets.
Hovedstasjonen for Nordjyllands Politi er i Aalborg. Dessuten er det tre politistasjoner beliggende i henholdsvis Hjørring, Frederikshavn og Hobro.
Anklagemyndigheten ved Nordjyllands Politi
Anklagemyndigheten holder til på hovedstasjonen og fører straffesaker ved retten i Aalborg og Hjørring.
Anklagemyndigheten ved Nordjyllands Politi er organisert i tre advokaturer, som – ved siden av saker fra de lokale stasjonene – behandler hvert sitt spesialområde: Anklagemyndigheten ved Nordjyllands Politi har omkring 60 ansatte.
26. serierunde i Eliteserien 2017
26. runde i Eliteserien i fotball for menn 2017 startet med –  lørdag 21. oktober, hoveddelen av kampene ble spilt søndag 22. oktober 2017, mens runden ble avsluttet med –  mandag 23. oktober
Kampfakta
'''Lørdag 21. oktober''' '''Søndag 22. oktober''' <div id="Sandefjord v Strømsgodset"> <div id="Stabæk v Tromsø"> <div id="Viking v Vålerenga"> '''Mandag 23. oktober''' <div id="Odd v Lillestrøm">
Podsoljord
Podsolprofil
Det typiske podsolprofilet er kjennetegnet ved at det øverst har et humusdekke dannet av strønedfall fra plantene, adskilt fra mineraljorda under. Dette i motsetning til brunjord, som er homogen. Nedfallet er surt på grunn av syrer og sure forbindelser i barnåler og bjørkeblader, og det er derfor mindre biologisk aktivitet her enn i brunjord. Regnvannet tar med seg oppløste syrer nedover til den underliggende mineraljorda. I utvaskingslaget vil syren vaske ut lettoppløselige mineraler, og med tiden blir det dannet et nesten helt hvitt lag av lys kvarts. Tykkelsen på dette laget varierer med stedets nedbørsmengde, men er oftest noen centimeter til et par desimeter tykt. Under dette laget ligger et utfellingslag, der syrene blir nøytralisert og det felles ut blant annet jern. Denne utfellingen gir jordlaget en rustbrun farge. Under dette ligger den upåvirkede mineraljorda.
Steinar Pedersen (fotballspiller)
Steinar Pedersen (født 6. juni 1975) er en norsk fotballtrener og tidligere fotballspiller som er sportslig leder for Vålerenga Fotball Damer.
Han er fra bydelen Hellemyr i Kristiansand
Spillerkarriere
I 1997 ble han den første nordmann som vant Champions League da han spilte for Borussia Dortmund. Dette til tross for at han fikk lite spilletid i den tyske klubben, og ikke var på banen i finalen.
I sine yngre dager spilte Pedersen en rekke kamper for det norske U21-landslaget. Han har spilt én kamp for.
Trenerkarriere
Før 2014-sesongen ble han ansatt som trener i Jerv, som nettopp hadde rykket opp til 2. divisjon. I sin første sesong ledet han laget til nok et opprykk. I 2015 tok han laget til en 5. plass i 1. divisjon og kvalifisering til Eliteserien. I kvalifiseringen til Eliteserien møtte de Start. Kvalifiseringen endte med tap 2-4 og Jerv ble værende i 1. divisjon i 2016.
Før 2016-sesongen tok han over som hovedtrener i nettopp Start. I Pedersens første sesong rykket de ned fra Eliteserien. Året etter var de med i toppen av 1. divisjon, og laget lå på andreplass da Pedersen i september 2017 fikk sparken. Pedersen var kritisk til den sportslige ledelsen og uenig i begrunnelsen til at han fikk sparken da laget lå på opprykksplass med fem kamper igjen av sesongen.
2. august 2018 tok Pedersen over som ny hovedtrener for Arendal Fotball. I september 2020 ble det kjent at han var enig med klubben om at han fratrådte som hovedtrener med umiddelbar virkning.
25. november 2020 ble han hovedtrener i dameklubben Amazon Grimstad FK, med en kontrakt over tre år.
31. januar 2022 ble det kjent at han hadde signert en kontrakt på to år som assistenttrener for Vålerenga Fotball Damer. Før 2023-sesongen gikk han over i rollen som sportslig leder i klubben.
Familie
Hans far Erik Ruthford Pedersen har både spilt og vært trener i, mens broren Kjetil Ruthford Pedersen har spilt for Start og en rekke andre klubber, samt trent. Pedersen er svoger av Marius Johnsen.
Altavas
Altavas (Bayan ng Altavas) er en kommune på Filippinene. Kommunen ligger på øya Panay og tilhører provinsen Aklan. Folkemengden var på 24,619 innbyggere i 2015.
Altavas er inndelt i 14 barangayer.
García de Sola-demningen
Garcia de Sola-demningen er en demning med vannkraftverk i provinsen Badajoz i Spania. Det ligger i elva Guadiana, beliggende vest i landet. Anlegget ligger 100 km øst-nordøst for Mérida. Den lokale provinsveien BA-138 går over demningen.
Reservoaret er på 35,5 km² (3.550 hektar), mens vannmassene som demmer opp har et volum på inntil 554 millioner m³. Selve damanlegget er 65 meter høyt og 245 meter lang, og er en gravitasjonsdam.
Klaeng
Klaeng er en by i provinsen Rayong i det østlige Thailand. Befolkningen anslås (2005) til 16 781.
Chanthaburi
Chanthaburi er provinshovedstaden i provinsen Chanthaburi i det østlige Thailand. Befolkningen anslås (2005) til 99 900.
På grensen
På grensen (sverige: På gränsen) er en norsk-svensk komiserie som gikk på NRK1 i 2000. Serien handlet om to tollere som levde på hver sin side av den norsk-svenske grensen. Hovedrollene ble spilt av Ingar Helge Gimle og Claes Månsson.
Serien var en samproduksjon NRK Drama og SVT Drama Göteborg.
Premieren ble sett av 829 000, mens siste episode ble sett av 746 000.
Handling
Runar (Gimle) og Conny (Månsson) er tollere på hver sin side av den norsk-svenske grensen. Dessuten deler de skrivebord, kontor og livet i sin alminnelighet. Den stadige konflikten mellom de to handler imidlertid ikke om grensespørsmål, men om en kvinnes gunst.
Rayong
Rayong er provinshovedstaden i provinsen Rayong i det østlige Thailand. Befolkningen anslås (2005) til 119 100.
Den er en kystby og ligger mot Siambukten (som er del av Sørkinahavet).
GNU fri dokumentasjonslisens
GNU Free Documentation License (GFDL, GNU fri dokumentasjonslisens på norsk) er en lisens for åndsverk. Den er i likhet med programvarelisensen GNU General Public License en såkalt copyleft-lisens. Lisensen har blitt utarbeidet for GNU-prosjektet av Free Software Foundation.
Lisensen ble opprinnelig laget for manualer og annet referanse- og instruksjonsmateriell, men kan brukes for alle tekstbaserte verk, uansett emne og innhold. Den fastsetter at alle kopier av det lisensierte materialet, selv om det er modifisert, må bli gitt ut under den samme lisensen. Disse kopiene kan bli solgt, men de må bli gjort tilgjengelig i et format som gjør videre redigering mulig dersom de blir produsert i større opplag.
Wikipedias innhold utgis under GFDL, noe som sikrer at materialet er og alltid vil forbli fritt tilgjengelig.
Sør-Trøndelag Høyre
Sør-Trøndelag Høyre var partiet Høyres fylkesorganisasjon i Sør-Trøndelag fra 1920 til 2017. Organisasjonen ble opprettet som et fellesstyre for Høyre og Frisinnede Venstre i landkommunene i Sør-Trøndelag fylke, det vil si unntatt Trondheim, forut for omleggingen av valgordningen ved stortingsvalget i 1921. I 1927 endret organisasjonen navn til Sør-Trøndelag samlingsparti, fordi man gikk bort fra betegnelsen «Høyre og Frisinnede Venstre» på valglistene, og i 1930 til Sør-Trøndelag Høire, etter at de frisinnede ville danne sin egen fylkesorganisasjon. Skrivemåten Sør-Trøndelag Høyre ble vedtatt i 1963. Ved stortingsvalget i 1953 ble byvalgkretsene opphevet, og Trondheim Høyre ble en del av Sør-Trøndelag Høyre. I forkant av sammenslåingen av Sør- og Nord-Trøndelag fylker i 2018 ble Trøndelag Høyre stiftet i 2016.
Stortingsrepresentanter
Innvalgt for Høyre fra Sør-Trøndelag stortingsvalgkrets (etablert i 1953):
Merknader
Sør-Trøndelag Unge Høyre
Sør-Trøndelag Unge Høyre ble opprettet ved delingen av Trøndelag krets av Unge Høyre i 1962. I 2017 ble Nord- og Sør-Trøndelag Unge Høyre slått sammen igjen til Trøndelag Unge Høyre.
Esteban Bustos
Esteban Bustos (født 17. desember 1992) er en chilensk moderne femkjemper. Han representerte landet sitt under Sommer-OL 2012 i London, der han ble nummer 18.
Under Sommer-OL 2020 i Tokyo som ble arrangert i 2021, ble han nummer 34.
Kalasin
Kalasin er provinshovedstaden i provinsen Kalasin i det nordøstlige Thailand (kalt Isan-området). Befolkningen anslås (2005) til 55 100.
De Havilland Canada DHC-4 Caribou
de Havilland Canada DHC-4 Karibu (i USAs  militære kalt  CV-2 og nyere C-7 Caribou) er et canadisk-konstruert og bygget spesialisert fraktfly med kort takeoff og landing (STOL)-egenskaper. Caribou ble først fløyet i 1958, og selv om den i hovedsak er pensjonert fra militære operasjoner, er den fortsatt i bruk i mindre antall som et robust "bush"-fly.
Konstruksjon  og utvikling
De Havilland Canada selskapets tredje STOL-konstruksjon var et stort skritt opp i størrelse i forhold til dets tidligere De Havilland Canada DHC-2 Beaver og De Havilland Canada DHC-3 Otter, og var den første DHC konstruksjon med to motorer. Caribou var imidlertid et liknende konsept i og med at det ble utviklet som et robust STOL-fly. Caribou var først og fremst et militært taktisk transportfly som kom i kommersiell tjeneste. Det fant seg en liten nisje. United States Army bestilte 173 i 1959 og tok levering i 1961 under betegnelsen AC-1, som ble endret til CV-2 Caribou i 1962.
De fleste av de bygde Caribou var ment for militære operatører, men typens robusthet og gode STOL-egenskaper som bare krevde en banelengde på 365 meter  appellerte også til noen kommersielle brukere. USA sertifisering ble tildelt 23. desember 1960. Ansett-MAL, som opererte et enkelt eksemplar på Ny-Guineas høyland, og AMOCO Ecuador var tidlige kunder, likeledes var Air-Amerika (CIA-fronten i Sørøst-Asia under Vietnam-Krigens område for hemmelige operasjoner). Andre sivile Caribou kom inn i kommersiell tjeneste etter å ha blitt pensjonert fra sine militære brukere.
Solør-visa
«Solør-visa» er innspilt på Frem fra Glemselen kap.12 med Rita Engebretsen, som er fra Kirkenær i Solør, så dialekten blir autentisk på innspillingen. Visa er også spilt inn av Ingemars på platene Spelemenn østpå skogen og Gull, men da med sitt opprinnelige navn.
De Havilland Canada DHC-4 Caribou
Operativ historie
U.S. Army ønsket et taktisk fly til å forsyne tropper og evakuere sårede på returen. de Havilland Canada konstruerte DHC-4. Med hjelp fra Canadas forsvarsdepartement bygde DHC en prototype som fløy for første gang 30. juli 1958.
Den amerikanske hæren var imponert over DHC4 STOL egenskaper og potensial og bestilte fem for evaluering som YAC-1 og gikk videre til å bli den største Caribouoperatør. AC-1-betegnelsen ble endret i 1962 til CV-2, og deretter C-7 da den amerikanske hærens CV-2s ble overført til US Air Force i 1967, og amerikanske og australske Caribou fikk omfattende bruk under Vietnamkrigen
Den amerikanske hæren hadde kjøpt 159 eksemplarer av flyet og de har tjent sin hensikt som en taktisk transport under Vietnamkrigen, hvor større fraktfly som Fairchild C-123 Provider og Lockheed C-130 Hercules ikke kunne lande på korte landingsbaner. Flyet kunne bære 32 soldater eller to Jeeper eller lignende lette kjøretøyer. Lasterampen kunne brukes til å hoppe i fallskjerm fra.
Under Johnson-McConnell avtalen fra 1966 kunne Armeen frigi Caribou til United States Air Force i bytte for Helikopter. Alle C-7 er nå bltt fastet ut fra U.S. militærtjeneste med siste eksemplar i tjeneste under U.S. Army kontroll gjennom 1985 for å støtte U.S. Army's Golden Knights fallskjerm demonstrasjonsteam. Andre notable militære operasjoner omfatter Australia, Canada, India, Malaysia og Spania.
Royal Australian Air Force pensjonerte sine Caribou 27. november 2009. Flyet, som var bygget i 1964 ble gitt til Australian War Memorial, Canberra.
Sivile operatører
Etter pensjonering fra militært bruk er flere eksemplarer av Caribou blitt kjøpt av sivile for bruk i områder med små landingsstriper og i områder med få, eller dårlige forbindelser.
Spesifikasjoner (DHC-4A)
Generell karakteristikk Ytelser
Flyet tar av på 910 fot og lander på 850 fot.
Liste over fylker i Wyoming
Liste over fylker i Wyoming. Det er 23 fylker i den amerikanske delstaten Wyoming.
Verdens nordligste
Verdens nordligste er en liste over de nordligste ting av forskjellig slag i verden.
Christopher Patte
Christopher Patte (født 29. mars 1990) er en fransk moderne femkjemper. Han representerte landet sitt under Sommer-OL 2012 i London, der han ble nummer 17.
Birger Tvedt
Birger Tvedt (født 1. februar 1910, død 1. mai 2002) var en norsk idrettslege og fysioterapeut også kjent som «Biggen», sønn av diakon og klokker Sigvard Andreas Tvedt (1876–1965) og Martha Carense Kruse (1882–1966) og gift med fysioterapeut Inger Torgersen (f.1924). Han var nevø til sogneprest Just Kruse og fetter til fysioterapeut Astrid E. Kruse Andersen og oberst Erling O. Kruse. Tvedt vokste opp i Bergen og etter fullført examen artium i 1930 reiste han til Tyskland og utdannet seg til fysioterapeut. Deretter studerte han medisin ved Universitetet i Oslo, og han ble cand.med. i 1942. Etter brannen i Universitetets aula november 1943 flyktet han til Sverige og kom til Uppsala, hvor han i en periode virket som lege for norske flyktninger og der fikk han arbeide under idretts- og arbeidsfysiologen, professor Torgny Sjöstrand.
Etter krigen ble idretts- og arbeidsfysiologi hans hovedinteresse. Han var lege for de norske idrettsutøverne til flere verdensmesterskap og olympiske leker. Som idrettslege fattet han interesse for belastningslidelser, og la ned mye arbeid om denne lidelsen.
I 1946 ble han knyttet til Oslo Ortopediske Institutt som lærer og han var senere undervisningsleder frem til staten i 1966 overtok driften under navnet Statens Fysioterapiskole. Han drev instituttet sammen med doktor Otto Holmboe (1879-1959) til hans død. Da fikk han selv ansvaret for hovedundervisningen for norske fysioterapeuter. Som lærer var Tvedt en pionér som brukte svært uortodokse metoder i undervisningen. Det førte til at han ble omstridt, men hans faglige styrke ble aldri trukket i tvil.
Som fysioterapeut var hans mantra bevegelse. Under Tvedts ledelse ble folk innenfor ulike yrkesgrupper filmet, deretter kunne arbeidstakeren sammen med Tvedt studere filmen for å lære å se, slik at de kunne forbedre arbeidsprosessene. Da Erling Stordahl startet sitt helsesportssenter på Beitostølen, var Tvedt på plass som aktiv konsulent. Daværende Helsedirektør Karl Evang var av den oppfatning at Tvedt med sine ideer om fysisk aktivitet lå 20 til 30 år foran sin tid.
Blankenheim (Ahr)
Blankenheim er en kommune i Kreis Euskirchen i den tyske delstaten Nordrhein-Westfalen. Kommunen er inndelt i 17 kommunedeler (Ortsteile) med byen Blankenheim som administrasjonssted. I Blankenheim finnes kilden til elven Ahr.
Leggeromanisering
Leggeromanisering er et romaniseringssystem for mandarinkinesisk, utviklet av sinologen og kinamisjonæren James Legge på 1800-tallet. Det ble senere fortrengt av Wade-Giles, som igjen for det meste har måttet vike plassen for pinyin. Leggesystemet er fremdeles av betydning, først og fremst fordi det er benyttet i Legges fremdeles utbredte oversettelse av Yijing.
Beskrivelse
Leggeromaniseringen benytter følgende konsonanter:
"f h hs k kh k kh l m n ng p ph r s sh sz t th w y z z з зh з z"
Systemet benytter følgende vokaler:
"a â ă e ê i î o u ui û ü"
Vokalbokstavene benyttes også i forskjellige vokaldigrafer:
"âi âo âu eh ei ih ui"
Noen andre trekk ved Legges system:
Om man sammenligner ord som har blitt romanisert etter Legges system med de samme ordene romanisert etter Wade-Giles' system, ser man at det ofte er mindre men usystematiske forskjeller, slik at det ikke er lett å sette opp korrelasjonslister for disse to systemene.
Prosopocoilus (Pseudodontolabis) lumawigi
Prosopocoilus lumawigi er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor til stor (hannene 31-70 millimeter), kraftig, brun hjortebille. Arten er ganske grovbygd om kan overflatisk minne om artene i slekten Odontolabis, som underslektsnavnet viser til. Store hanner har kraftige, forstørrede kjever, disse kan være lange og krumme kjever med et par tenner i den ytre delen, eller kortere, sigd- eller knivformede med kraftige tenner. Hodet er stort og bredt og har kraftig, rynkete mikroskulptur på sidene, pannen foran er rett, ikke innbuktet. Antennene har en tre-leddet vifte. Pronotum er betydelig bredere enn langt, sidene ofte noe innsvingede i de fremre delen.
Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.
Utbredelse
Arten er utbredt på Mindanao, Filippinene.
Olympiaparken i München
Olympiaparken i München, Tyskland, er en olympiapark som ble bygget for Sommer-OL 1972 etter planer av Günter Behnisch og Frei Otto. Den er kjent som Oberwiesenfeld i München. Parken brukes i dag som anlegg for kulturelle, sosiale og religiøse sammenkomster. Parken er administrert av Olympiapark München GmbH, et holdingselskap heleid av state capital i München.
Stanislau Zhurauliou
Stanislau Zhurauliou (født 14. april 1988) er en belarusisk moderne femkjemper. Han representerte landet sitt under Sommer-OL 2012 i London, der han ble nummer 16.
Balli Durga Prasad Rao
Balli Durga Prasad Rao (født 15. juni 1956 i India, død 16. september 2020 i Chennai) var en indisk politiker.
Han kom fra landsbyen Bhimavaram i Nayudupet mandal i distriktet Nellore og ble innvalgt til Lok Sabha, underhuset i Indias parlament, fra valgkretsen Tirupati i delstaten Andhra Pradesh ved valgene i 2019 som medlem av YSR Congress Party.
Balli Durga Prasad Rao ble valgt til MLA fra Gudur (SC) Assembly constituency i Andhra Pradesh og tjenestegjorde som MLA i 1985-1989, 1994-1999, 1999-2004 og 2009-2014 (4 perioder). Han var også Minister for Primary Education i 1996-1998 i NTR-regjeringen. Han var 28 år da han ble MLA. Han var medlem av PAC i Andhra Pradesh i 2009-2014   Han ble med i  YSRCP i 2019.
Han døde av hjerteslag etter å ha blitt innlagt på sykehus i Chennai med covid-19-utløste komplikasjoner.
Proserpina-demningen
Proserpina-demningen er en demning i provinsen Badajoz i Spania. Det ligger i Las Pardillas, ei sideelv til elva Guadiana, beliggende vest i landet. Anlegget ligger 5 km nord-nordvest for Mérida, romernes Augusta Emerita. Demningen ble bygget omkring år 130 etter Kristus som vannmagasin. Ved reservoaret ligger tettstedet Proserpina.
Fra samme periode stammer også Cornalvo-demningen, 10 km lengre øst og bygd med samme funksjon.
Reservoaret er på 1,3 km² (130 hektar), mens vannmassene som demmer opp har et volum på inntil 5 millioner m³. Selve damanlegget er 21,6 meter høyt og 425 – 440 meter langt, og er en gravitasjonsdam.
Harriet Harman
Harriet Harman (født 30. juli 1950 i Marylebone i London) er en britisk politiker for Labour Party. Hun var fungerende partileder etter at Gordon Brown fratrådte 11. mai 2010 og frem til Ed Miliband ble valgt 25. september 2010. Etter at Miliband trakk seg 8. mai 2015 trådte Harman igjen inn som fungerende partileder for Labour.
Etter skolegang på St Paul's Girls' School studerte Harman politologi ved University of York og tok bachelorgrad i det. Deretter virket hun for organisasjonen National Council for Civil Liberties fra 1978 til 1982.
Hun har vært parlamentsmedlem siden 1982. Fra 28. juni 2007 har hun vært Lord Privy Seal, Labours parlamentariske leder (Leader of the House of Commons) og minister for kvinner og likestilling.
Antropologi
Antropologi er læren om mennesket. Begrepet er fra greske anthrōpos (ἄνθρωπος), mann, forstått som mennesker eller menneskeslekten, og -logia (-λογία), lære eller forskning.
Antropologi er vitenskapen om mennesker, menneskeslekten og menneskesamfunn, og generelt om alt som er karakteristisk for den menneskelige erfaring, fra psykologi og de evolusjonære opprinnelsene til sosiale og kulturelle organiseringen av menneskesamfunn, foruten også de individuelle og kollektive former for menneskelig erfaring. Som akademisk fag har antropologien bakgrunn i humaniora, naturvitenskap, og samfunnsvitenskap. Antropologien forsøker gi en forståelse av sammenhengen mellom de ulike sidene av den menneskelige tilstedeværelse og dens natur, eller mangel på en sådan natur. Sentralt står studiet av kulturen (sosialantropologi). Det legges stor vekt på at mennesker i alle samfunn skaper symboler for å kommunisere med andre eller for å beskrive, tolke og forstå seg selv og sin omverden.
Antropologiens grunnleggende anliggende er definisjonen av menneskelig liv og opprinnelse, hvordan sosiale forhold mellom mennesker er organisert, hvem forfedrene til dagens homo sapiens er, hva som karakteriserer den menneskelige psyke, hvordan mennesker oppfører seg, hvorfor de er ulikheter mellom ulike grupper av mennesker, hvor den evolusjonære fortiden til homo sapiens har påvirket menneskenes sosiale organisering og kultur.
Også i Norge (definert som akademiske fag tilgjengelig) er antropologi et eget fag på flere universiteter blant annet Universitetet i Bergen, Universitetet i Oslo, Norges teknisk-naturvitenskapelige universitet og Universitetet i Tromsø. På Universitetet i Oslo er faget kalt generell antropologi men er også inndelt i ulike faglige undergrupper som blant annet: Psykologisk antropologi (forskning som er inspirert av psykologiske modeller og teori); medisinsk antropologi (tverrfaglig i skjæringspunktet mellom medisin, samfunnsvitenskap, historie, særlig kulturelle og historiske dimensjoner av helse og sykdom); biologisk antropologi (menneskets evolusjonshistorie, individets vekst og utvikling og den anatomiske og fysiologiske variasjonen gjennom tid og rom); sosialantropologi (sammenlignende studium av kultur og samfunn), herunder også politisk antropologi (makten og dens legitimeringer som en generell antropologisk interesse).
Terje Winterstø Røthing
Terje Winterstø Røthing (født Terje Vinterstø 5. august 1977) er en norsk musiker som er gitarist i det norske bandet Kaizers Orchestra. Han var dessuten også vokalist og gitarist i rockebandet Skambankt. I dette bandet gikk han under navnet «Ted Winters».
Han ble med i Kaizers Orchestra 2001, men han var også med på prosjektene bandmedlemmene hadde før den tid. Terje var en gammel musikerkamerat av Janove Ottesen og Geir Zahl, og hadde vært med på alle innspillinger Blod, Snått & Juling og gnom hadde gjort. Terje hadde, som Geir, bakgrunn fra Klepp Rockeklubb og spilte funk/rockegitar i Zombie Porkchop og senere indie-gitar i Watershed.
Han er kjent som bandets blondine, og er også den yngste i Kaizers Orchestra. Ifølge bandintroduksjonen til Janove Ottesen på konserter spilte Terje tidligere i Johnny And The Sexual Problems som han turnerte med på Balkan på 90-tallet.
Daniele Barbaro
Daniele Matteo Alvise Barbaro (født 8. februar 1513 i Venezia, død 13. april 1570 i Venezia) var en italiensk humanist som studerte filosofi, matematikk og optikk ved universitetet i Padova. Han oversatte og kommenterte Vitruvius. Han er også kjent under navnene Barbarigo og Barberigo. Suffikset igo er typisk for språket i Venezia.
Virke for Republikken Venezia
Fra 1531 var Barbaro Venezias offisielle historiker (Pubblico storiografico), i 1548 ble han ambassadør til England, i 1550 Patriarkens coadiutor. Barbaro var Venezias ambassadør i London, og var en av de tre som representerte Venezia ved konsilet i Trent i 1561. Han ble i 1557 valgt til å hjelpe patriarken av Aquileia Giovanni Grimani til å oversette Vitruvius. Fra Barbaro stammer også en rekke andre verker, innen faltene kunst, matematikk, naturvitenskap og optikk.
Fra ham stammer også utkastet til Padovas botaniske have.
Sammen med sin bror Marcantonio Barbaro fikk han bygget Villa Barbaro som står på UNESCOs verdensarvliste.
Barbaros var venn og beundrer av personligheter som Andrea Palladio, Pietro Bembo og Torquato Tasso.
Han beskriver i sin La pratica della perspettiva bruken av slipte linser i en camera obscura. Riktignok hadde Leonardo da Vinci allerede beskrevet dette i sine skissebøker, men dette ble ikke publisert før etter Leonardos død.
Verker
Han har utgitt sin grandonkel Ermolao Barbaros verker: Han har selv skrevet:
Desmond Child
Desmond Child (født John Charles Barratt 28. oktober 1953 i Gainesville i Florida) er en amerikansk låtskriver, plateprodusent og musiker. Han har skrevet en lang rekke hit-låter i samarbeid med blant andre Kiss, Bon Jovi, Aerosmith, Kelly Clarkson, Ricky Martin, Dream Theater, Cher, Bonnie Tyler og Alice Cooper.
Child ga ut platene Runners in the Night (1978) og Desmond Child & Rouge (1979) med Rouge, med det kommersielle høydepunktet da singelen «Our Love Is Insane» nådde 51.-plass på Billboards liste i 1979. Han gjorde det bedre som soloartist, da singelen «Love On A Rooftop» oppnådde 40.-plass i 1991.
Enda større suksess gjorde han som låtskriver for andre artister. Fremgangen begynte da Paul Stanley hørte en av Childs sanger. Stanley inviterte Child med på å skrive sanger for Kiss, og sammen med Vini Poncia skrev Stanley og Child Kiss' største hit «I Was Made for Lovin' You» i 1979. Senere skrev han en rekke låter sammen med Stanley.
Etter noen år med moderat suksess var bandet Bon Jovi på jakt etter en låtskriver som kunne hjelpe bandet med å skrive hit-låter. Paul Stanley anbefalte Jon Bon Jovi og Richie Sambora å kontakte Desmond Child. Bon Jovi, Sambora og Child skrev flere låter sammen, blant andre listetoppere som «You Give Love a Bad Name», «Livin' on a Prayer», «Bad Medicine» og «Keep the Faith». På slutten av 1980-tallet var han også med på å skrive nærmest samtlige låter på Alice Coopers album Trash, inkludert hiten «Poison».
Bacacay
Bacacay (Bayan ng Bacacay) er en kommune på Filippinene. Kommunen ligger på øya Luzon og tilhører provinsen Albay. Folkemengden var i 2015 på 68,906 innbyggere.
QinetiQ
QinetiQ er et delvis statseiet britisk forsvarsindustriselskap, grunnlagt i juli 2002 da forsvarets forskningsetat, Defence Evaluation and Research Agency (DERA), ble delt i et kommersielt selskap, QinetiQ, og et militært forskningslaboratorium, Defence Science and Technology Laboratory. Selskapet har omkring 10 000 ansatte (2005) og årlige inntekter på cirka 1,45 milliarder dollar (2004). Da selskapet ble opprettet la regjeringen til grunn at QinetiQ skulle fortsette å være et britisk konsern, med hovedkontor i Storbritannia, og at Forsvarsdepartementet skulle beholde en «spesiell andel» i selskapet. I februar 2003 ervervet det amerikanske private equity-firmaet Carlyle Group en 33,8% andel i selskapet for 42 millioner pund. Eierskapet er idag delt mellom Forsvarsdepartementet (56%), Carlyle Group (31%) og ansatte (13%).
Desmond Child
Selv om Desmond Child har blitt mest kjent som en hard rock-låtskriver, har han hatt suksess også utenfor denne sjangeren, med låter for artister som Ricky Martin, Cher, Kelly Clarkson og Michael Bolton. Men etter over tretti år som låtskriver er han blitt mest kjent for sine melodiøse hard rock-låter.
Bacacay
Barangayer
Bacacay deles inn i 56 barangayer.
Bjølvo kraftverk
Bjølvo kraftverk ligger ved Ålvik i Kvam kommune i Vestland. Vannkraftverket utnytter fallet mellom Bjølsegrøvvatnet og Hardangerfjorden. Bjølsegrøvvatnet reguleres mellom 880 og 862 moh. Det overføres også vann fra flere bekkeinntak og fra Kastdalen pumpestasjon.